Tatiana Anatolievna Tarasovová

Tatiana Anatolievna Tarasovová (; ) (* 13. február 1947, Moskva, Sovietsky zväz, dnes Rusko) je krasokorčuliarska trénerka a bývalá sovietska krasokorčuliarka súťažiaca v kategórii športových dvojíc. Tarasovová je suverénne najúspešnejšou krasokorčuliarskou trénerkou v histórii moderného krasokorčuľovania. Jej zverenci do roku 2004 získali 41 zlatých medailí na majstrovstvách sveta a Európy, 8 zlatých olympijských medailí.

 Osobný život 
Tatiana Tarasovová sa narodila 13. februára 1947 ako mladšia z dvoch dcér v rodine známeho sovietskeho hokejového hráča a trénera Anatolija Tarasova. Staršia sestra Galina má syna Alexeja, ktorého deti považuje Tarasovová za svojich vlastných vnukov, keďže vlastné deti nemá.

Tarasovová bola vydatá trikrát. Jej prvým manželom bol herec Alexej Samojlov, no ich manželstvo netrvalo ani dva roky. Druhým manželom bol atlét Vasilij Chomenkov, ktorý tragicky zahynul v roku 1976. S tretím manželom, známym ruským klaviristom Vladimirom Krajnevom sa zoznámili v roku 1978. Ako 64-ročná Tarasovová druhýkrát ovdovela, keď 29. apríla 2011 Krajnev zomrel po ťažkej chorobe v nemeckom Hannovere.

Dlhšiu dobu žila v meste Simsbury v USA (v štáte Connecticut), kde vykonávala trénerskú činnosť v Connecticut's International Skating Center. V roku 2006 sa vrátila do Moskvy, kde žije dodnes.

 Kariéra 
Otec viedol Tarasovovú od malička k športu. Ako päťročnú ju naučil korčuľovať sa. Tatiana Tarasovová vystupovala v kategórii športových dvojíc najskôr s Alexandrom Tichomirovom, neskôr s Georgijom Proskurinom. Ich trénerom bola Jelena Čajkovská.

S Proskurinom bola Tarasovová dvakrát medailistka na Majstrovstvách ZSSR (v r. 1964 tretie, v r. 1965 druhé miesto). Spolu skončili siedmi na Majstrovstvách sveta 1965 a štvrtí na Majstrovstvách Európy 1966. Na Zimnej Univerziáde 1966 získali zlatú medailu. Sľubne rozvíjajúcu sa krasokorčuliarsku kariéru však musela Tarasovová krátko po tomto víťazstve, vo veku 18 rokov kvôli zraneniu ukončiť.

Tarasovová sa ale nevzdala krasokorčuľovania a rozhodla sa pre trénerskú kariéru.

 Prehľad výsledkov 
(s Georgijom Proskurinom)
 Výsledky Medzinárodné súťaže  Podujatie 1965 – 1966 1964 – 1965 1963 – 1964 Majstrovstvá sveta   7  Majstrovstvá Európy   6  4 Zimná Univerziáda      1 Národné súťaže  Majstrovstvá ZSSR  3  2 

 Pokrasokorčuliarska kariéra 
 Trénerská a choreografická kariéra 
Tarasovová začala s trénerstvom vo veku 19 rokov na naliehanie svojho otca. Medzi jej najznámejších zverencov patrili Alexej Jagudin, Ilia Kulik, Natalia Bestemianovová / Andrej Bukin, Oxana Griščuková / Jevgenij Platov, Jekaterina Gordejevová / Sergej Griňkov, Marina Klimovová / Sergej Ponomarenko a Irina Rodninová / Alexandr Zajcev.

Po presťahovaní do USA žila v meste Simsbury, kde vykonávala trénerskú činnosť v Connecticut's International Skating Center. V roku 2006 oznámila ukončenie aktívnej trénerskej činnosti a vrátila sa do Moskvy, kde žije dodnes. Od krasokorčuľovania však neodišla - stále je členom trénerskej rady Federácie krasokorčuľovania Ruska, trénerkou ruskej krasokorčuliarskeho družstva a od roku 2005 je konzultantkou ruskej krasokorčuliarskej federácie.

Jej najznámejší súčasní a bývalí zverenci sú uvedení v nasledujúcej tabuľke: 
 Zverenci Krajina Poznámka Ženy Šizuka Arakawová  trénovala ju od konca roku 2003 do konca roku 2005 Mao Asadová    trénovala ju v rokoch 2008 - 2010 (ako choreografka s ňou pokračovala aj naďalej); pod jej trénerským vedením získala striebro na ZOH 2010 a zvíťazila na MS 2010  Sasha Cohenová  trénovala ju v rokoch 2002 - 2004; zároveň bola jej choreografkou Annette Dytrtová  ako choreografka Elene Gedevanišviliová  parcovala s ňou počas niekoľkých sezón Michelle Kwanová  ako choreografka jej pripravila niekoľko programov Adelina Sotnikovová    pôsobí ako jej choreografka Muži Arťom Borodulin   Timothy Goebel  ako choreografka mu vytvorila viacero programov Andrej Griazev   Alexej Jagudin  trénerka a choreografka od roku 1998 až do ukončenia jeho športovej kariéry v roku 2003; pod jej vedením získal trikrát titul majstra sveta a zlatú olympijskú medailu (v roku 2002) Brian Joubert  ako choreografka jeho programov v sezóne 2004/2005 Maxim Kovtun  trénerka od sezóny 2012/2013 Ilia Kulik  trénerka a choreografka od mája 1996 Evan Lysacek  ako choreografka mu pripravila viacero programov Denis Ten   Sergej Voronov  ako choreografka Johnny Weir  pripravila mu niekoľko choreografií Športové dvojice Jekaterina Gordejevová / Sergej Griňkov  pod jej trénerským vedením vyhrali štyrikrát majstrovstvá sveta a dve zlaté olympijské medaily (v roku 1988 a 1994) Irina Rodninová / Alexandr Zajcev  pod jej trénerským vedením vyhrali šesťkrát majstrovstvá sveta a dve zlaté olympijské medaily (v roku 1976 a 1980) Tanečné páry Natalia Annenková / Genrich Sretenskij   Natalia Bestemianovová / Andrej Bukin  pod jej vedením získali štyrikrát zlato na majstrovstvách sveta (1985, 1986, 1987, 1988) a zlatú medailu na ZOH 1988 Shae-Lynn Bourneová / Victor Kraatz  trénovala ich od jari 2000a od sezóny 2001/2002 bol jej spolutrénerom Nikolaj Morozov; spoločne s Morozovom im robila aj choreografie Barbara Fusarová - Poliová / Maurizio Margaglio  Oxana Griščuková / Jevgenij Platov  pod jej trénerským vedením vyhrali štyrikrát majstrovstvá sveta a dve zlaté olympijské medaily (v roku 1994 a 1998) Galit Chaitová / Sergej Sachnovskij  Marina Klimovová / Sergej Ponomarenko  pod jej trénerským vedením vyhrali trikrát majstrovstvá sveta a zlatú olympijskú medailu v roku 1992 Svetlana Ľapinovová / Georgij Sur   Oľga Orlovová / Vitalij Novikov       

 Referencie 

 Iné projekty 

 Externé odkazy 

 Zdroj 

Kategória:Sovietski krasokorčuliari
Kategória:Sovietski krasokorčuliarski tréneri
Kategória:Ruskí krasokorčuliarski tréneri
Kategória:Držitelia Radu priateľstva medzi národmi
Kategória:Osobnosti z Moskvy